GRUP+4+-+CONTE+3

== = GRUP 4 - CONTE C3 - (Adaptació del conte C2) =


 * 15 de desembre de 2017 **


 * Escola Ventós Mir **


 * TÍTOL: LA FESTA MAJOR **

En un lloc perdut hi havia un poble trist i apagat. La gent no es relacionava gens, no parlaven, totes les cases estaven pintades de gris... Els carrers eren estrets i gairebé no hi entrava la llum del sol. La gent no somreia, només sortia al carrer per comprar el més necessari o anava a treballar per obligació. Tot semblava com si estigués en blanc i negre.

Al poble havia anat creixent un grup de nois i noies que es coneixien i ara ja eren joves d’entre 19 i 22 anys. Hi havia la filla de l’alcaldessa, el fill del fuster, la filla del metge, la filla de la mestra, el fill del carnisser...

Tots ells s’havien fet amics i amigues i tenien una mateixa preocupació: no els agradaven les condicions de l’estat del poble. Volien que fos un poble feliç, alegre, que la gent es relacionés i fossin amics...

La filla de l’alcaldessa era qui estava més preocupada per la situació del poble. Havia parlat amb la seva mare però no l’escoltava gaire i no tenia temps per ella.

Ho va parlar amb el seu grup i va tenir una idea: anirien a veure a l’alcaldessa i li dirien que per solucionar la tristesa del poble podrien organitzar una Festa Major. Mai en aquell poble s’havia fet cap Festa Major!!

Un dia que es reunien tots els regidors els joves van explicar la seva proposta. Els membres de l’ajuntament no ho veien del tot clar, però van acordar amb el grup que l’Ajuntament posaria els diners necessaris i ells serien la Comissió de Festes.

I així ho van fer. Després de sis o set mesos de preparació van començar aquella Festa Major tan esperada.

Durant una setmana cada dia no van parar les activitats: un correfoc, activitats esportives, una jornada castellera, jocs infantils... Fins i tot es va poder aconseguir un concert de Txarango que va ser tot un èxit! Les festes van acabar amb un gran dinar de germanor amb tots els habitants del poble: una immensa paella que estava boníssima!!

A partir de l’endemà el grup de joves van anar recollint les taules, cadires, l’escenari... plens d’alegria pel gran èxit que havien tingut. La gent del poble els felicitava per la setmana de festes i va passar una cosa inesperada: tothom els va començar a demanar que ja mateix anessin preparant la Festa Major de l’any que ve.

La gent del poble ara se saludaven, parlaven, reien, recordaven anècdotes... Havien compartit una gran experiència i no la volien perdre.

A poc a poc el poble va anar canviant: ara era un poble ple d’alegria i de vida. Fins i tot durant l’any següent els veïns van anar pintant les cases de colors variats.

El poble va agafar renom: el visitaven més turistes, s’hi van obrir més botigues, més restaurants... El poble havia fet un gran canvi positiu!!

I al cap dels anys aquell grup de nois i noies joves que havien impulsat la Festa Major van acabar essent regidors i tenint l’alcaldia per tal de seguir millorant les coses.

S’estimaven molt el seu poble!!